
ЗэгурыIуэныгъэм Iэ щIадз
Къэрэшей-Шэрджэс.Кавказ Ищхъэрэм щыщ республикитIыр къызэрызэрагъэпэщрэ илъэс 25-рэ зэрырикъур зэрагъэлъапIэм хыхьэу Ингушым и Магас, КъШР-м и Черкесск къалэхэм я Iэтащхьэ-хэу Цечоев Беслъэнрэ Тамбий Русланрэ Iэ щIадзащ къалитIыр зэрызэдэлэжьэнум теухуа зэгурыIуэныгъэм.
Магас и Iэтащхьэм къыхигъэ- щащ Къэрэшей-Шэрджэсым зэ-хъуэкIыныгъэфIхэр зэрыщекIуэкIым, экономикэм зэрызыщиу-жьым, щэнхабзэмрэ спортымрэ ехъулIэныгъэхэр зэрыщызыIэригъэхьам, цIыхухэм я псэукIэр зэрыщефIакIуэм Ингушым щыпсэухэр зэрыщыгуфIыкIыр. Ар КъШР-м щыпсэухэм республикэр илъэс 25-рэ зэрырикъумкIэ ехъуэхъуащ, Черкесск къалэм электроннэ библиотекэ тыгъэ яхуищIащ.
Мейкъуапэ етIуанэщ
Адыгей.Урысейпсо цIыхубэ фронтым гъуэгухэм ятеухуа и проектым кърикIуахэр зэхилъхьэжащ икIи абы и лъэныкъуэкIэ зи Iуэху нэхъ зэпэщу къали 10 къыхахащ. Адыгэ Республикэм и къалащхьэ Мейкъуапэ и гъуэгухэм я фIагъымкIэ Урысейм етIуанэ увыпIэр щиубыдащ.
Гъуэгухэр щынэхъыфI дыдэщ япэ увыпIэр зыхуагъэфэща Тюмень къалэм. Мейкъуапэ къыкIэлъокIуэ Белгород.
Гъэлъэгъуэныгъэм зыщаплъыхь
Абхъаз.Приднестровье Молдавие Республикэм и лIыкIуэ гуп Абхъазым щыхьэщIащ. Республикэмрэ Приднестровьемрэ я президентхэр щыIащ Сыхъум къыщызэIуаха, Куржы-Абхъаз зауэр зэриухрэ илъэс 24-рэ зэрырикъур зэрагъэлъапIэм теухуа сурэт гъэлъэгъуэныгъэм.
Абхъазым щэнхабзэмрэ тхыдэ-щэнхабзэ щIэинхэмкIэ и министр Арсалие Эльвирэ зэрыжиIамкIэ, я зауэмрэ мамырыгъэмрэ хуэгъэпса гъэлъэгъуэныгъэр хабзэ хъуауэ ирагъэкIуэкI я текIуэныгъэм и махуэр щагъэлъапIэм ирихьэлIэу.
Гъэлъэгъуэныгъэм утыку къыщрахьащ абхъаз художникхэм зауэ нэужьым зэтеува мамыр псэукIэр къыщагъэлъагъуэ я IэдакъэщIэкI-хэр. Арсалие къызэрыхигъэщамкIэ, зауэм и зэман гугъуми Абхъазым и сурэтыщIхэм я IэдакъэщIэкIхэр нэгъуэщI щIыналъэхэми щагъэлъэгъуащ я хэкум теухуа хъыбарыр хэIущIыIу щIыным, абы щекIуэкI Iуэхухэм цIыхухэр щыгъуазэ хъуным мыхьэнэшухэ зэриIэр къагурыIуэу.
УЭРДОКЪУЭ Женя.
